అలంపూర్ శాసనసభ నియోజకవర్గం

**అలంపూర్ శాసనసభ నియోజకవర్గం,** జోగులాంబ గద్వాల జిల్లా లోని 2 శాసనసభ నియోజకవర్గాలలో ఒకటి .2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం పరిధిలో 5 మండలాలు ఉన్నాయి. ఈ నియోజకవర్గం ఎస్సీలకు రిజర్వ్ చేయబడింది. పునర్విభజన ఫలితంగా గతంలో ఈ నియోజకవర్గంలో భాగంగా ఉన్న పెబ్బేరు మండలం వనపర్తి నియోజకవర్గంలోకి వెళ్ళిపోగా, గద్వాల నియోజకవర్గం నుంచి కొత్తగా అయిజ మండలం వచ్చి చేరింది. ఈ నియోజకవర్గం నుంచి భారతీయ జనతా పార్టీకి చెందిన రావుల రవీంద్రనాథ్ రెడ్డి 3 సార్లు విజయం సాధించాడు.

## నియోజకవర్గంలోని మండలాలు
* ఆలంపూర్
* వడ్డేపల్లి
* రాజోలి
* ఇటిక్యాల
* అయిజ
* మానవపాడు
* ఉండవెల్లి

## నియోజకవర్గ గణాంకాలు
*2001 లెక్కల ప్రకారము జనాభా: 2,61,870.
*ఓటర్ల సంఖ్య (2008 ఆగస్టు నాటికి): 2,12,235.
*ఎస్సీ, ఎస్టీల శాతం: 21.64%, 0.43%.
## నియోజకవర్గ భౌగోళికం
మహబూబ్‌నగర్ జిల్లాలో దక్షిణంగా ఉన్న ఈ నియోజకవర్గం దక్షిణాన కర్నూలు జిల్లాతో తుంగభద్ర నది వేరు చేస్తున్నది. పశ్చిమాన కొంతభాగం కర్ణాటక రాష్ట్ర సరిహద్దును కలిగి ఉంది. ఈశాన్యాన వనపర్తి నియోజకవర్గం, కొల్లాపూర్ నియోజకవర్గం సరిహద్దులుగ్ ఉన్నాయి. వాయవ్యాన గద్వాల నియోజకవర్గం సరిహద్దును కలిగి ఉంది. నియోజకవర్గం గుండా ఇటిక్యాల, మానవపాడు మండలాల మీదుగా 7వ నెంబరు జాతీయ రహదారి వెళుతున్నది.

## ఎన్నికైన శాసనసభ్యులు

;ఇంతవరకు ఈ నియోజకవర్గం నుంచి గెలుపొందిన శాసనసభ్యులు

### జాబితా
:

## 1999 ఎన్నికలు
1999 ఎన్నికలలో భారతీయ జనతా పార్టీ అభ్యర్థి రావుల రవీంద్రనాథ్ రెడ్డి తన సమీప ప్రత్యర్థి కాంగ్రెస్ పార్టీ అభ్యర్థి కొత్తకోత ప్రకాష్ రెడ్డిపై 30254 ఓట్ల ఆధిక్యతతో గెలుపొందినాడు. రవీంద్రనాథ్ రెడ్డి 53588 ఓట్లు సాధించగా, ప్రకాష్ రెడ్డికి 23334 ఓట్లు లభించాయి. ఈ నియోజకవర్గం నుండి మొత్తం ఏడుగురు అభ్యర్థులు పోటీ చేయగా భారతీయ జనతా పార్టీ, కాంగ్రెస్ పార్టీల మధ్యనే పోటీ జరిగింది. తెలుగుదేశం పార్టీ పొత్తులో భాగంగా భారతీయ జనతా పార్టీకి మద్దతి ఇచ్చింది. పోటీలో ఉన్న మిగితా ఐదుగురు అభ్యర్థులు డిపాజిట్టు కోల్పోయారు.

## 2004 ఎన్నికలు
2004లో జరిగిన శాసనసభ ఎన్నికలలో ఆలంపూర్ శాసనసభ నియోజకవర్గంలో ఇండిపెండెంట్ అభ్యర్థిగా పోటీచేసిన చల్లా వెంకట్రామిరెడ్డి తన సమీప ప్రత్యర్థి అయిన తెలుగుదేశం పార్టీకి చెందిన పోతుల సునీత (వావిలాల సునీత)పై 4191 ఓట్ల మెజారిటీతో గెలుపొందినాడు. వెంకట్రామిరెడ్డి 37449 ఓట్లు సాధించగా, సునీతకు 33258 ఓట్లు లభించాయి. పొత్తులో భాగంగా కాంగ్రెస్ పార్టీ ఈ స్థానాన్ని తెలంగాణ రాష్ట్ర సమితికి కేటాయించగా కాంగ్రెస్ పార్టీకి చెందిన చల్లా వెంకట్రామిరెడ్డి రెబెల్ అభ్యర్థిగా పోటీచేసి గెలిచాడు.
;వివిధ అభ్యర్థులు సాధించిన ఓట్లు

## 2009 ఎన్నికలు
2009 ఎన్నికలలో ప్రజారాజ్యం పార్టీ తరఫున సువర శోభారాణి పోటీచేస్తుండగా, లోక్‌సత్తా తరఫున బి.స్వాములు రంగంలో ఉన్నాడు. కాంగ్రెస్ పార్టీ టికెట్ మొదట సంపత్ కుమార్‌కు కేటాయించగా తర్వాత అబ్రహాంకు లభించింది. తెలుగుదేశం పార్టీ తరఫున ప్రసన్న కుమార్, భారతీయ జనతా పార్టీ తరఫున ఎం.ఇందిర పోటీలో ఉన్నారు.

## నియోజకవర్గ ప్రముఖులు
***నాగన్న**:
:ఆలంపూర్ మండలం లింగనవాయి గ్రామానికి చెందిన నాగన్న 4 నియోజకవర్గాల నుండి 4 సార్లు రాష్ట్ర శాసనసభకు ఎన్నికయ్యాడు. తొలిసారిగా 1952లో ఆలంపూర్  శాసనసభ నియోజకవర్గం నుండి ఎన్నికకాగా, రెండో సారి 1957లో కల్వకుర్తి శాసనసభ నియోజకవర్గం నుండి ఎన్నికైనాడు. 1962లో వరుసగా మూడవసారి అచ్చంపేట శాసనసభ నియోజకవర్గం నుండి విజయం సాధిమ్చగా, 1967లో నాలుగవసారి షాద్‌నగర్ శాసనసభ నియోజకవర్గం నుండి గెలిచాడు.
***రావుల రవీంద్రనాథ్ రెడ్డి**:
:ఈ నియోజకవర్గం నుండి రావుల రవీంద్రనాథ్ రెడ్డు మూడు సార్లు భారతీయ జనతా పార్టీ తరఫున విజయం సాధించాడు. 1985లో మొదటిసారి విజయం సాధించగా, 1989లో కూడా గెలిచి వరుసగా రెండో పర్యాయం శాసనసభఎలో అడుగుపెట్టాడు. 1999 ఎన్నికలలో కూడా భారతీయ జనతా పార్టీ తరఫున విజయం సాధించి మూడవసారి ఎమ్మేల్యే అయ్యాడు. ఆ తరువాత జరిగిన రాజకీయ పరిణామాల వల్ల అతను తెలంగాణ రాష్ట్ర సమితిలో చేరి 2004 ఎన్నికలలో తెరాస తరఫున పోటీచేసిననూ విజయం దక్కలేదు. మూడోస్థానంలో నిలిచాడు.

* ఆర్ ఎస్ ప్రవీణ్ కుమార్:అలంపూర్ నియోజకవర్గ ప్రముఖులలో అత్యంత అభిమానులు కలిగి ఉన్న వ్యక్తిగా పేరు తెచ్చుకున్నారు ప్రస్తుతం వీరు బహుజన్ సమాజ్ పార్టీ (బీఎస్పీ)తెలంగాణ యూనిట్ కు రాష్ట్ర అద్యక్షులుగా ఉన్నారుఒక మారుమూల గ్రామం నుంచి సివిల్స్ రాసి IPS OFFICER అయ్యారు ఆంధ్రప్రదేశ్ & తెలంగాణ రాష్ట్రములలో S.P గాపలు జిల్లాలలో విధులు నిర్వర్తించారు SP స్థాయి నుండి ADGP వరకు పదోన్నతులు పొందారు పోలీస్ శాఖలో అత్యునతమైన అవార్డులతో పాటు రాష్ట్రపతి గారి నుంచి కూడా అవార్డ్స్ పొందారు ఊమ్మడి ఆంధ్రప్రదేశ్ సాంఘిక సంక్షేమ గురుకుల పాఠశాలలు/కళాశాలలు కార్యదర్శిగా రాష్ట్ర విభజన అనంతరం తెలంగాణ సాంఘిక సంక్షేమ గురుకుల పాఠశాలల / కళాశాలల కార్యదర్శిగా విధులు నిర్వర్తించారు ప్రపంచ ప్రఖ్యాతిగాంచిన హార్వర్డ్ యూనివర్శిటీలో విద్యను అభ్యసించారు స్వేరోస్ అనే స్వచ్ఛంద సంస్థ స్థాపించి నిరుపేద కుటుంబానికి చెందిన వ్యక్తులకు ఉన్నత చదువుల కోసం సాయం చేశారు .ప్రస్తుతం రాజకీయాలలో నిరుపేదల కోసం పోరాటం చేస్తున్నారు

## ఇవి కూడా చూడండి
* తెలంగాణ శాసనసభ సభ్యుల జాబితా (2023)
* తెలంగాణ శాసనసభ సభ్యుల జాబితా (2018)
* తెలంగాణ శాసనసభ సభ్యుల జాబితా (2014)
*ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:జోగులాంబ గద్వాల జిల్లా శాసనసభ నియోజకవర్గాలు